เรื่องร้องเรียน: ซอยพาณิชการธนบุรี7 จรัญสนิทวงศ์13 เขตบางกอกใหญ่ มีการเลี้ยงไก่ชน ส่งเสียงดังทั้งวัน ตอนกลางคืนขัน4ทุ่ม ตี2 และตี4จนถึงพระอาทิตย์ตกดิน และมีความสกปรก กลิ่นขี้ไ่ก่ลอยฟุ้ง
การดำเนินการของเจ้าหน้าที่: สำนักงานเขตบางกอกใหญ่ขอขอบพระคุณท่านที่แจ้งเรื่องร้องเรียนเข้ามา ทางเขตได้ดำเนินการตรวจสอบแล้ว ขอเรียนแจ้งว่า        เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบข้อเท็จจริงเมื่อวันที่ 27 มีนาคม 2566 เวลา 14.00 น. พบอาคารเลขที่ 405 ซอยพาณิชยการธนบุรี 7 ถนนพาณิชยการธนบุรี แขวงวัดท่าพระ เขตบางกอกใหญ่ ขณะตรวจสอบพบมีการเลี้ยงไก่จำนวนมากในบริเวณหน้าอาคารของอาคารดังกล่าว ซึ่งมีเสียงและกลิ่นจากการเลี้ยงไก่ พิจารณาแล้วอาจก่อให้เกิดเหตุเดือดร้อนรำคาญได้ จึงได้มีหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 แนะนำให้หามาตรการป้องกันเสียงและกลิ่นจากการเลี้ยงไก่ และหมั่นทำความสะอาดสถานที่เลี้ยง เพื่อเป็นการแก้ไขปัญหาเหตุร้องเรียนโดยให้ระยะเวลา 15 วัน เรียบร้อยแล้วค่ะ         รบกวนท่านกดดาวให้แก่เจ้าหน้าที่เพื่อเป็นขวัญและกำลังใจ ในการปฏิบัติงานต่อไปค่ะ ขอบพระคุณอย่างยิ่งค่ะ🙏🙏🙏
ความเห็นของผู้แจ้ง: ขอบพระคุณที่เทคแอคชั่นเร็วมาก และถ้ายังมีเสียงอีกจะแจ้งไปใหม่ค่ะ
พื้นที่: แขวงวัดท่าพระ เขตบางกอกใหญ่ กรุงเทพมหานคร